open-index/open-wikipedia-markdown huggingface dataset:
Πατ Ράιλι

Ο **Πατ Ράιλι** (**Patrick James Riley**, γεν. στις 20 Μαρτίου 1945 στη Ρώμη της Νέας Υόρκης, ύψος 1,93 μ.) είναι Αμερικανός επαγγελματίας παράγοντας της καλαθόσφαιρας, πρώην προπονητής και αθλητής του N.B.A. και συγγραφέας. Είναι πρόεδρος της ομάδας των Miami Heat από το 1995, ενώ ήταν προπονητής της ίδιας ομάδας σε δύο διαφορετικές μεταξύ τους χρονικές περιόδους, από το 1995 έως το 2003 και από το 2005 έως το 2008. 
## Διακρίσεις
Ως αθλητής ξεχώρισε ιδιαίτερα όταν αγωνίστηκε σαν περιφερειακός (shooting guard) με την ομάδα των Λος Άντζελες Λέικερς, το 1972. Θεωρείται ως ένας από τους σπουδαιότερους προπονητές του Αμερικανικού Επαγγελματικού Πρωταθλήματος καλαθόσφαιρας, καθώς έχει κερδίσει 5 φορές τον τίτλο του πρωταθλητή, τέσσερις με τους Λέικερς κατά τη δεκαετία του ’80, όταν η ομάδα αυτή βρίσκονταν στην κορυφαία της περίοδο και μία με το Μαϊάμι (2006). 
Αναδείχθηκε προπονητής της χρονιάς 3 φορές (1990, 1993, 1997) ως τεχνικός των Λέικερς, Νέας Υόρκης (New York Knicks) και Μαϊάμι, αντίστοιχα. Επίσης, ήταν εννέα φορές προπονητής ομάδας σε αγώνες All Star, τις οκτώ με την ομάδα της Δύσης (1982, 1983, 1985 – 1990) και μία με εκείνη της Ανατολής (1993, όταν προπονούσε τους Νικς). Είναι ο πρώτος στα χρονικά Βορειοαμερικανός που κατάφερε ως να κατακτήσει τίτλο πρωταθλητή ως παίκτης, βοηθός προπονητή (assistant coach), πρώτος προπονητής (head coach) και τώρα, ως παράγοντας. Το 1996 το όνομά του περιλήφθηκε μεταξύ των 10 μεγαλύτερων προπονητών στην ιστορία του N.B.A. Το 2012 και το 2023 κέρδισε το πρωτάθλημα ως πρόεδρος των Μαϊάμι Χιτ. Τιμήθηκε από την Ένωση των προπονητών του N.B.A., με το βραβείο Chuck Daily Lifetime Achievement, στις 20 Ιουνίου του 2012.

## Τα πρώτα χρόνια και καριέρα ως αθλητής
Ο πατέρας του, Leon Riley υπήρξε αθλητής του baseball επί 22 σεζόν. Ο Πατ πραγματοποίησε εγκύκλιες σπουδές στο Γυμνάσιο (High School) του Linton της Ν. Υόρκης και ακολούθως φοίτησε στο μπασκετικό Κολέγιο του Kentucky Wildcats (1964 - 1967). Αφού επιλέχθηκε για τα N.B.A. draft του 1967, έπαιξε επαγγελματικό μπάσκετ επί μία δεκαετία, κατά σειρά στις ομάδες San Diego Rockets (1967 – 1970), L.A. Lakers (1970 – 1975) και Phoenix Suns (1975-76). Τερμάτισε την αγωνιστική του καριέρα με έναν μέσο όρο 7,4 πόντων ανά αγώνα και παρουσίας 41,4%.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί προπονητές καλαθοσφαίρισης
Κατηγορία:Προπονητές καλαθοσφαίρισης Λος Άντζελες Λέικερς
Κατηγορία:Εισαχθέντες στο Naismith Memorial Basketball Hall of Fame
Ζήγκφρηντ Γ΄ της Βαϊμάρης-Όρλαμυντε

Ο **Ζήγκφρηντ Γ΄**, γερμ. Siegfried III graf of Weimar-Orlamünde (π. 1155 - 1206) από τον Οίκο των Ασκάνια ήταν κόμης της Βαϊμάρης-Όρλαμυντε.

## Βιογραφία
Ήταν γιος του Χέρμαν A΄ κόμη της Βαϊμάρης-Όρλαμυντε και της Ίρμγκαρντ. Ο Χέρμαν Α΄ ήταν γιος του Αλβέρτου της *Άρκτου* κόμη του Άνχαλτ, μαργράβου του Βρανδεμβούργου και δούκα της Σαξονίας.

Εθεωρείτο ως ένας υποστηρικτής του Οίκου των Χοεστάουφεν. Πέρασε αρκετό καιρό στη Δανία και νυμφεύτηκε την κόρη του βασιλιά της. Απέκτησε δύο παιδιά και απεβίωσε 51 ετών.

## Οικογένεια
Νυμφεύτηκε τη Σοφία των Έστριντσεν, κόρη του Βάλντεμαρ Α΄ της Δανίας και είχε τέκνα:
* Αλβέρτος Β΄.
* Χέρμαν Β΄ π.1184-1247, κόμης της Βαϊμάρης-Όρλαμυντε.

## Πηγές
* Line, Philip (2007). Kingship and State Formation in Sweden: 1130 - 1290. Brill.
* Lyon, Jonathan R. (2013). Princely Brothers and Sisters: The Sibling Bond in German Politics, 1100-1250. Cornell University Press.

## Παραπομπές σ επηγές


Κατηγορία:Οίκος των Ασκάνια
Βραβεία Αμερικανικής Ακαδημίας Κινηματογράφου 1930-1931

Η **4η Απονομή των Βραβείων της Ακαδημίας Κινηματογράφου**, γνωστά κυρίως ως **Βραβεία Όσκαρ**, η οποία τίμησε τις καλύτερες ταινίες που προβλήθηκαν μεταξύ 1η Αυγούστου 1930 και 31 Ιουλίου 1931, πραγματοποιήθηκε από την Αμερικανική Ακαδημία Κινηματογραφικών Τεχνών και Επιστημών στις 10 Νοεμβρίου 1931. Την παρουσίαση της απονομής έκανε ο Λόρενς Γκραντ.

## Υποψηφιότητες και βραβεία
Οι νικητές κάθε κατηγορίας εμφανίζονται με **έντονους χαρακτήρες** στην κορυφή της κατηγορίας.

### Πολλαπλές υποψηφιότητες και βραβεία

Περισσότερες από μία φορές ήταν υποψήφιες οι ακόλουθες ταινίες:
* **7 υποψηφιότητες:** *[[Σίμαρον]]*
* **4 υποψηφιότητες:** *[[Skippy (ταινία)|Skippy]]* και *[[Μαρόκο (ταινία, 1930)|Μαρόκο]]*
* **3 υποψηφιότητες:** *[[Πρώτη Σελίδα (ταινία 1931)|Πρώτη Σελίδα]]* και *[[Μια Ελεύθερη Ψυχή]]*
* **2 υποψηφιότητες:** *[[Holiday (ταινία 1930)|Holiday]]* και *[[Svengali (ταινία 1931)|Svengali]]*

Η ταινία που έλαβε περισσότερα από ένα Όσκαρ ήταν:
* **3 βραβεία:** *[[Σίμαρον]]*

## Βιβλιογραφία
*
 
## Εξωτερικοί σύνδεσμοι
* Επίσημη ιστοσελίδα των Βραβείων Όσκαρ
* Επίσημη ιστοσελίδα της Αμερικανικής Ακαδημίας Κινηματογραφικών Τεχνών και Επιστημών

## Παραπομπές


Κατηγορία:Τελετές απονομής βραβείων Όσκαρ
Μέχτιλντις του Έντελστετεν

Η **Αγία Μέχτιλντις**, γερμ. Mechtildis von Andechs von Edelstetten (απεβ. 31 Μαΐου 1160) από τον Οίκο του Άντεχς ήταν ηγουμένη του αββαείου των Βενεδικτίνων στο Έντελστετεν. Έγινε διάσημη για τα θαύματά της.

## Βιογραφία
Ήταν κόρη του Μπέρτολντ Β΄ κόμη του Άντεχς και της (2ης συζύγου του) Κουνιγκούντε, κόρης του Έγκμπερτ Β΄ κόμη του Φόρμπαχ-Πίττεν.

Η πρώτη σύζυγος του Μπέρτολντ Β΄, η Σοφία, ίδρυσε ένα μοναστήρι στην ιδιοκτησία τους στο Ντήσσεν της Βαυαρίας και ο Μπέρτολντ Β΄ έθεσε τη Μέχτιλντις εκεί στην ηλικία των 5 ετών. Το 1153 ο επίσκοπος του Άουγκσμπουργκ την έκανε ηγουμένη στο αββαείο του Έντελστετεν. 

Η Μέχτιλντις ήταν γνωστή για τα μυστικά χαρίσματά της και τα θαύματά της. Απεβίωσε στο Ντήσσεν της Βραβάντης (τότε στη Γερμανία, τώρα στην Ολλανδία) στις 31 Μαΐου 1160. Τα στολισμένα λείψανά της κείτονται σε μία γυάλινη λειψανοθήκη στον ναό της πόλης Μαρίενμυνστερ.

## Πρόγονοι

## Παραπομπές


## Πηγές
* Catholic Online, St. Mechtildis

Κατηγορία:Οίκος του Άντεχς
Κατάλογος ελληνικών ταινιών του 2015

Ο παρακάτω κατάλογος περιλαμβάνει μερικές από τις ταινίες του Ελληνικού κινηματογράφου που κυκλοφόρησαν το 2015.
## Κατάλογος
 

## Παραπομπές

Κατηγορία:Ελληνικές ταινίες ανά έτος
Τζόνι Τόριο

Ο **Τζόνι Τόριο** ήταν Ιταλό - Αμερικάνος γκάνγκστερ, ο οποίος ήταν αρχηγός της Μαφίας του Σικάγου από το 1920 έως το 1925, τά πρώτα χρόνια της Ποτοαπαγόρευσης στις Ηνωμένες Πολιτείες. Ήταν ο μέντορας του Αλ Καπόνε, ο οποίος ανέλαβε την συμμορία του, μετά την συνταξιοδότηση του μέντορα του. Κατά τη διάρκεια της δεκαετίας του 30', ο Τοριο ήταν αυτός που είχε την ιδέα για το Εθνικό Συνδικάτο του Εγκλήματος, το οποίο αργότερα αναπτύχθηκε από τον Λάκι Λουτσιάνο. Ο Τοριο αργότερα έγινε σύμβουλος του Λουτσιάνο στις μεταγενέστερες επιχειρήσεις της εγκληματικής οικογένειας Λουτσιάνο.

## Παραπομπές


Κατηγορία:Ιταλοί εγκληματίες
Κατηγορία:Αφεντικά της Μαφίας
Κατηγορία:Λαθρέμποροι αλκοόλ
Κατηγορία:Αμερικανοί Γκάνγκστερ
Κατηγορία:Αλ Καπόνε
Ριτσέζα της Πολωνίας, βασίλισσα της Ουγγαρίας

Η **Ρίχετσα/Ρίξα** ή Αδελαΐδα, πολων. Richeza Piasta (11ος αι.) από τον Οίκο των Πιαστ ήταν πριγκίπισσα της Πολωνίας και με τον γάμο της έγινε βασίλισσα της Πολωνίας.

## Βιογραφία
Ήταν η πρώτη κόρη του Μιέσκο Β΄ Λάμπερτ βασιλιά της Πολωνίας και της πρώτης συζύγου του Ρίχετσας των Ετσονιδών, κόρης του Έτσο παλατινού κόμη της Λοθαριγγίας. Η σύζυγος του Έτσο, η ΜΑτθίλδη των Οθωνιδών, ήταν κόρη του Όθωνα Β΄ της Γερμανίας και της Θεοφανούς των Σκληρών.

ΠΑραδοσιακά αποκαλείται Ρίχετσα, αλλά οι πηγές της εποχής της δεν επιβεβαιώνουν το όνομα αυτό. Στην εποχή μας θεωρούμε ότι την αποκαλούσαν Αδελαΐδα. Το διάστημα 1039-43 παντρεύτηκε τον Μπέλα Α΄ της Ουγγαρίας, που είχε υπηρετήσει τον πατέρα της και είχε λάβει μέρος στην εκστρατεία του Μιέσκο Β΄ εναντίον των παγανιστικών φυλών της Πομερανίας.

Το 1048 ο σύζυγός της έλαβε το 1/3 της Ουγγαρίας (*Tercia pars Regni*) ως πρόσοδο (appanage) από τον αδελφό του Ανδρέα Α΄ και το ζεύγος μετακινήθηκε στην Ουγγαρία. Στις 6 Οκτωβρίου 1060 ο σύζυγός της, αφού νίκησε τον αδελφό του, στέφθηκε βασιλιάς της Ουγγαρίας.

## Οικογένεια
Παντρεύτηκε τον Μπέλα Α΄ της Ουγγαρίας και είχε τέκνα:
* Γκέζα Α΄ π. 1040-1077, βασιλιάς της Ουγγαρίας.
* Λαδίσλαος Α΄ π. 1040-1095, βασιλιάς της Ουγγαρίας.
* Λάμπερτ απεβ. π. 1096, δούκας του 1/3 της Ουγγαρίας.
* Σοφία π. 1050-1095, παντρεύτηκε πρώτα τον Ούλρικ Α΄ της Βαϊμάρης-Ορλαμύντε, μάργραβο της Καρνιόλης και μετά τον Μάγκνους των Μπίλλουνκ, δούκα της Σαξονίας.
* Ευφημία, παντρεύτηκε τον Όθωνα Α΄ των Πρεμυσλιδών πρίγκιπα του Ολομόουτς.
* Ελένη, παντρεύτηκε τον Δημήτριο-Ζβονιμίρ της Κροατίας.
* (ανώνυμη), παντρεύτηκε τον Λάμπερτ των Χοντ-Παζμάνυ, ευγενή της Ουγγαρίας.
* Λάνκα, παντρεύτηκε τον Ροστισλάβ των Ρουρικιδών πρίγκιπα τού Τμουταρακάν.

## Πηγές
* Kristó, Gyula - Makk, Ferenc: Az Árpád-ház uralkodói (IPC Könyvek, 1996)
* Korai Magyar Történeti Lexikon (9-14. század), főszerkesztő: Kristó, Gyula, szerkesztők: Engel, Pál és Makk, Ferenc (Akadémiai Kiadó, Budapest, 1994)
* Magyarország Történeti Kronológiája I. – A kezdetektől 1526-ig, főszerkesztő: Benda, Kálmán (Akadémiai Kiadó, Budapest, 1981)

## Παραπομπές


Κατηγορία:Οίκος των Πιαστ
Κατηγορία:Πολωνές πριγκίπισσες
Κατηγορία:Βασίλισσες της Ουγγαρίας (σύζυγοι βασιλέων)
Δονάτα του Κάστελλ-Ρυντενχάουζεν

Η **Δονάτα Έμμα του Κάστελλ-Ρυντενχάουζεν** (*Donata Emma von Castell-Rüdenhausen*, 20 Ιουλίου 1950 - 5 Σεπτεμβρίου 2015) ήταν κόρη του Σίγκφριντ, 4ου Πρίγκιπα του Κάστελλ-Ρυντενχάουζεν.

## Βιογραφία
Γεννήθηκε στις 20 Ιουλίου 1950 στο Ρυντενχάουζεν και ήταν κόρη του Ζίγκφριντ, 4ου Πρίγκιπα του Κάστελλ-Ρυντενχάουζεν και της Κόμισσας Ειρήνης του Ζολμς-Λάουμπαχ.

Στις 24 Μαΐου 1975 παντρεύτηκε τον Πρίγκιπα Λουδοβίκο Φερδινάνδο της Πρωσίας. Μαζί απέκτησαν δύο παιδιά:
*τον Πρίγκιπα ''Γεώργιο Φρειδερίκο'' Φερδινάνδο (γενν. το 1976-), παντρεύτηκε την Σοφία του Ίζενμπουρκ. Απέκτησαν 4 παιδιά.
*την Πριγκίπισσα *Κορνηλία Σεσίλια* Βικτώρια Λουίζα (γενν. το 1978-)

Στις 9 Φεβρουαρίου 1991 παντρεύτηκε για δεύτερη φορά τον Φρειδερίκο Αύγουστο, Δούκα του Όλντενμπουργκ.

Πέθανε στις 5 Σεπτεμβρίου 2015 στο Τροϊνστάιν σε ηλικία 65 ετών. Είναι θαμμένη στο Κοιμητήριο Γερτρούδη στο Όλντενμπουργκ.

## Τίτλοι
*20 Ιουλίου 1950 - 24 Μαΐου 1975: Κόμισσα Δονάτα του Κάστελλ-Ρυντενχάουζεν 
*24 Μαΐου 1975 - 11 Ιουλίου 1977: *Η Υψηλότητα* Πριγκίπισσα Λουδοβίκου Φερδινάνδου της Πρωσίας
*11 Ιουλίου 1977 - 9 Φεβρουαρίου 1991: *Η Υψηλότητα* Δονάτα, Χήρα Πριγκίπισσα της Πρωσίας
*9 Φεβρουαρίου 1991 - 5 Σεπτεμβρίου 2015: *Η Υψηλότητα* Η Δούκισσα του Όλντενμπουργκ

## Παραπομπές


Κατηγορία:Οίκος των Χοεντσόλερν
Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Γερμανοί ευγενείς
Αλτβούργα του Ολδεμβούργου

Η **Αλτβούργα του Ολδεμβούργου** (*Altburg von Oldenburg*, 19 Μαΐου 1903 - 16 Ιουνίου 2001) ήταν κόρη του Φρειδερίκου Αύγουστου Β΄ του Ολδεμβούργου.

## Βιογραφία
Η *Αλτβούργα Μαρία Ματθίλδη Όλγα* γεννήθηκε στις 19 Μαΐου 1903 στο Ολδεμβούργο, και ήταν το νεότερο παιδί και κόρη του Φρειδερίκου Αύγουστου Β΄ του Ολδεμβούργου και της δεύτερης συζύγου του Ελισάβετ Αλεξανδρινής του Μεκλεμβούργου-Σβερίν.

Στις 25 Αυγούστου 1922 παντρεύτηκε τον Ιωσία του Βάλντεκ και Πύρμοντ. Μαζί απέκτησαν πέντε παιδιά:
*τη *Μαργαρίτα* Σοφία Καρλόττα (1923-2003), παντρεύτηκε τον Φραγκίσκο Αύγουστο του Έρμπαχ-Έρμπαχ. Απέκτησαν 2 παιδιά.
*την *Αλεξάνδρα* Ματθίλδη Ελισάβετ Λουίζα Ελένη Έμμα (1924-2009), παντρεύτηκε τον Μπότο του Μπέντχαϊμ και Στάινφουρτ. Απέκτησαν 2 παιδιά.
*την Ίνγκριντ (1931-), δεν παντρεύτηκε ποτέ.
*τον *Βιτεκίνδο* Αδόλφο Ερρίκο Γεώργιο Γουλιέλμο (1936-2024), παντρεύτηκε την Σεσίλια του Γκουρές-Σαουράου. Απέκτησαν 3 παιδιά.
*τη Γκούντα (1939-), παντρεύτηκε (1) τον Φρειδερίκο Γουλιέλμο του Βιντ. Απέκτησαν 2 παιδιά και (2) τον Χόρστ Ντίρκες. Απέκτησαν 2 παιδιά.

Πέθανε στις 16 Ιουνίου 2001 στο Άρολσεν σε ηλικία 98 ετών. Είναι θαμμένη στο Πριγκιπικό Μαυσωλείο των Βάλντεκ & Πύρμοντ στο Ρόντεν.

## Πρόγονοι



## Τίτλοι
*19 Μαΐου 1903 – 25 Αυγούστου 1922: *Η Υψηλότητα* Δούκισσα Αλτβούργα του Όλντενμπουργκ
*25 Αυγούστου 1922 – 16 Ιουνίου 2001: *Η Υψηλότητα* Η Κληρονομική Πριγκίπισσα του Βάλντεκ και Πυρμόντ
***Σε προσφώνηση*: 26 Μαΐου 1946 – 30 Νοεμβρίου 1967: *Η Υψηλότητα* Η Πριγκίπισσα του Βάλντεκ και Πυρμόντ

## Παραπομπές


Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Γερμανοί ευγενείς
Κατηγορία:Πριγκίπισσες του Βάλντεκ και Πύρμοντ
Αναγνώστης Πιτσουνάς

Ο **Αναγνώστης Πιτσουνάς** ήταν αγωνιστής του 1821.

## Βιογραφία
Καταγόταν από το χωριό Δάφνη (Στρέζοβα) της Επαρχίας Καλαβρύτων. Υπήρξε γόνος εύπορης οικογένειας με σπουδές στην Πίζα της Ιταλίας. Η πρώτη μάχη στην οποία έλαβε μέρος ήταν αυτή του Λεβιδίου στις 14 Απριλίου του 1821, επικεφαλής μάλιστα αρκετών συμπατριωτών του. Έλαβε επίσης μέρος στις μάχες του Βαλτετσίου, του Λάλα, της Πάτρας και άλλων. Αργότερα κατά τη διάρκεια του εμφυλίου (1823 - 1825) όταν ο Ιωάννης Κωλέττης διορίστηκε υπουργός εσωτερικών, ο ίδιος υπηρέτησε ως γραμματέας του .

Για την προσφορά του στον Αγώνα τιμήθηκε με τον βαθμό του λοχαγού της Φάλαγγας. Πέθανε το 1852.  

## Παραπομπές


## Πηγές
*Φώτιος Χρυσανθόπουλος, Απομνημονεύματα περί της Ελληνικής Επαναστάσεως, Αθήνα 1899, τόμος 1ος  

Κατηγορία:Αγωνιστές του 1821
Κατάλογος ελληνικών ταινιών του 1934

Ο παρακάτω κατάλογος περιλαμβάνει τις δύο ταινίες του Ελληνικού κινηματογράφου που κυκλοφόρησαν το 1934.
## Kατάλογος

## Παραπομπές

Κατηγορία:Ελληνικές ταινίες ανά έτος
Κασιδιάρης Ηλείας

Ο **Κασιδιάρης** είναι μικρός πεδινός οικισμός της Ηλείας στην Περιφερειακή Ενότητα Ηλείας σε υψόμετρο 7 μέτρων, ο οποίος βρίσκεται προς τα δυτικά παράλια της Πελοποννήσου και τον Χελωνίτη κόλπο. Απέχει 8 χιλιόμετρα δυτικά από την Αμαλιάδα και 2 χιλιόμετρα νοτιοδυτικά από την Ροβιάτα. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Ροβιάτας. Σύμφωνα με το Σχέδιο Καλλικράτης μαζί με τη Ροβιάτα, την Παραλία και τα Ρωμέικα αποτελούν την τοπική κοινότητα Ροβιάτας που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 17 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Γκραν Πρι Ισπανίας 2020 (Φόρμουλα 1)

Το **Γκραν Πρι Ισπανίας 2020** ήταν ο 6ος αγώνας στο Παγκόσμιο πρωτάθλημα Φόρμουλα 1 (2020) και διεξήχθη στην πίστα της Βαρκελώνης στην Ισπανία το τριήμερο 14-16 Αυγούστου 2020.

## Πρόγραμμα τριημέρου

## Ελαστικά

## Συμμετέχοντες και επιλεγμένα ελαστικά

Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά έχουν διαλέξει για το τριήμερο.

## Ελεύθερα δοκιμαστικά

### Free Practice 1 (FP1)
Στα πρώτα δοκιμαστικά της Παρασκευής, στις 14 Αυγούστου 2020, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 2 (FP2)
Στα δεύτερα δοκιμαστικά της Παρασκευής, στις 14 Αυγούστου 2020, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 3 (FP3)
Στα τρίτα δοκιμαστικά του Σαββάτου, στις 15 Αυγούστου 2020, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

## Κατατακτήριες δοκιμές
Οι κατατακτήριες δοκιμές έλαβαν μέρος το Σάββατο 15 Αυγούστου 2020. Την Pole Position κέρδισε ο Λιούις Χάμιλτον με τον Βαλτέρι Μπότας να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 16 Αυγούστου 2020.

### Τελική κατάταξη

&nbsp;– Συμπεριλαμβάνεται και 1 πόντος για τον ταχύτερο γύρο του αγώνα.
&nbsp;– Ο Σέρχιο Πέρες και ο Ντανιίλ Κβίατ δέχθηκαν ποινή 5 δευτερολέπτων επείδη αγνόησαν τις μπλε σημαίες.

### Βαθμολογίες μετά τον αγώνα

;Βαθμολογία οδηγών

;Βαθμολογία κατασκευαστών

* **Σημείωση**: Και στις δύο βαθμολογίες αναγράφονται μόνο οι πέντε πρώτοι.

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2020
Πέρα Χαβάρι Ηλείας

Το **Πέρα Χαβάρι** ή **Πέρα Χάβαρι** είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 98 μέτρων.

## Γενικά στοχεία
Το Πέρα Χαβάρι βρίσκεται ανάμεσα στην Αμαλιάδα, σε απόσταση 9 χιλιόμετρα Β.-ΒΑ. και την τεχνητή λίμνη Πηνειού (ΝΑ.). Το χωριό είναι ανάμεσα στο Χάβαρι (ΝΔ.), το Αυγείο (ΒΔ.), την Αρχαία Ήλιδα (Β.-ΒΔ.) και τη Δάφνη (Α.). Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στον τότε κοινότητα κοινότητα Χαβαρίου. Σύμφωνα με το Σχέδιο Καλλικράτης μαζί με το Χάβαρι και τον Άγιο Γεώργιο αποτελούν την τοπική κοινότητα Χαβαρίου που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 53 κατοίκους.

## Δείτε επίσης
* Την ιστορική εξέλιξη του Χαβαρίου.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Αλέξανδρος Σπανορρήγας

Ο **Αλέξανδρος Σπανορρήγας** (1921-1997), του Αθανασίου, ήταν Έλληνας οικονομολόγος και πολιτικός. Υπηρέτησε ως βουλευτής Κορινθίας από το 1963 ως το 1967 και ως υφυπουργός.

## Πολιτική σταδιοδρομία
Σπούδασε οικονομικά στην Αθήνα και ήταν οικονομολόγος. Εξελέγη για βουλευτής Κορινθίας με την Ένωση Κέντρου το  1963 και το 1964.  Μεταπολιτευτικά, ήταν ξανά υποψήφιος βουλευτής ως ανεξάρτητος χωρίς να συγκεντρώσει ψήφους. Στην κυβέρνηση Γεωργίου Παπανδρέου υπηρέτησε ως υφυπουργός Εμπορίου (αντικατέστησε τον Νικόλαο Κουντούρη) από τις 6 Ιανουαρίου 1965 ως τις 15 Ιουλίου 1965.

Πέθανε σε ηλικία 76 ετών και κηδεύτηκε από τον ιερό ναό Αγίου Λαζάρου του Πρώτου Νεκροταφείου Αθηνών στις 21 Ιουνίου 1997.  Κατέλιπε μία κόρη. 

## Εξωτερικοί σύνδεσμοι
*Κείμενο του Αλ. Σπανορρήγα, Πανεπιστήμιο του Πειραιά.

## Παραπομπές


Κατηγορία:Βουλευτές Κορινθίας
Κατηγορία:Έλληνες οικονομολόγοι
Κατηγορία:Έλληνες υφυπουργοί Εμπορίου
Κατηγορία:Βουλευτές εκλεγμένοι με την Ένωση Κέντρου
Γ΄ κατηγορία ποδοσφαίρου ανδρών Κύπρου 2020-21

Η **Γ΄ κατηγορία Κύπρου 2020-21** αποτέλεσε το 50ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κέρδισε το Αθλητικό Λαϊκό Σωματείο Ομόνοια 29ης Μαΐου για πρώτη φορά στην ιστορία του.

## Σύστημα διεξαγωγής
Στο πρωτάθλημα της Γ΄ κατηγορίας 2020-21 συμμετείχαν 16 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε ομάδα που συγκέντρωσε τους περισσότερους βαθμούς. Οι δύο πρώτες ομάδες προβιβάστηκαν στο πρωτάθλημα Β΄ κατηγορίας 2021-22. Οι έξι τελευταίες ομάδες υποβιβάστηκαν στο πρωτάθλημα Επίλεκτης Κατηγορίας ΣΤΟΚ 2021-22.

### Σύστημα βαθμολόγησης
Η νίκη βαθμολογείται με 3 βαθμούς και η ισοπαλία με 1 βαθμό ενώ η ήττα δεν δίνει κανένα βαθμό.

## Αλλαγές σε σχέση με την [[Γ΄ κατηγορία ποδοσφαίρου ανδρών Κύπρου 2019-20|περίοδο 2019-20]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Β΄ κατηγορία ποδοσφαίρου ανδρών Κύπρου 2020-21
* Αχυρώνας Λιοπετρίου
* ΠΑΕΕΚ Κερύνειας
* Κούρης Ερήμης
* Ένωση Νέων ΘΟΪ Λακατάμιας

;Ομάδες που συμμετείχαν στο πρωτάθλημα
Ομάδες που προήχθησαν από την Επίλεκτη κατηγορία ΣΤΟΚ 2019-20
* Α.Λ.Σ. Ομόνοια 29ης Μαΐου (μετονομασία του Α.Λ.Σ. Ομόνοια 1948)
* ΑΠΕΠ Πιτσιλιάς
* Πέγεια 2014
* Ολυμπιάς Λυμπιών

Επιπλέον, πριν την έναρξη του πρωταθλήματος, ο Διγενής Βορόκλινης ενοποιήθηκε με την ομάδα Τρούλλοι FC 2015 δημιουργώντας την ομάδα Ορόκλινη-Τρούλλοι FC 2020 η οποία πήρε τη θέση του Διγενή Βορόκλινης στο πρωτάθλημα Γ΄ κατηγορίας 2020-21.

## Ομάδες και έδρες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.


Σημειώσεις:
2Από την Εληά Λυθροδόντα αφαιρέθηκαν 3 βαθμοί κατόπιν απόφασης της Πρωτοβάθμιας Επιτροπής Κριτηρίων 24 Δεκεμβρίου 2021.
3Από την Ένωση Νέων «Ο Κορμακίτης» αφαιρέθηκαν 3 βαθμοί κατόπιν απόφασης της Πρωτοβάθμιας Επιτροπής Κριτηρίων ημερομηνίας 24 Δεκεμβρίου 2020.



Ισοβαθμία:
αΗρακλής - Ορμήδεια FC 5-1, Ορμήδεια FC - Ηρακλής 0-0
βΕληά 7β, ΕΝΑΔ 6β, ΑΠΟΝΑ 4β
γΟρόκλινη-Τρούλλοι FC 8β, Ελπίδα 5β, Αμαθούς 2β


## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές


## Πηγές
*

## Εξωτερικοί σύνδεσμοι
*

## Δείτε επίσης
* Γ΄ κατηγορία ποδοσφαίρου ανδρών Κύπρου
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Γ΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2020–2021
Αθλητική Ένωση Τρούλλων

Η **Αθλητική Ένωση Τρούλλων** είναι κυπριακή ποδοσφαιρική ομάδα από τους Τρούλλους της επαρχίας Λάρνακας. Χρώματα της ομάδας είναι το λευκό, το μπλέ και το πράσινο και έδρα το κοινοτικό στάδιο Τρούλλων.
thumb|120px|Το έμβλημα της Ορόκλινη-Τρούλλοι FC 2020

## Ιστορία
Η Αθλητική Ένωση Τρούλλων ιδρύθηκε τον Ιούνιο του 2020 από την ενοποίηση του Διγενή Βορόκλινης και της ομάδας Τρούλλοι FC 2015 και αρχικά είχε την ονομασία Ορόκλινη-Τρούλλοι FC 2020. Συμμετείχε στο πρωτάθλημα Γ΄ κατηγορίας 2020-21 στο οποίο κατέλαβε την 13η θέση και υποβιβάστηκε στην Επίλεκτη κατηγορία ΣΤΟΚ. Το 2021 μετονομάστηκε σε Αθλητική Ένωση Τρούλλων.

## Παραπομπές

## Δείτε επίσης
*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 2020
Κατηγορία:Ποδοσφαιρικές ομάδες Κύπρου (ανδρών)
Ζβινίτσα

Ο **Ζβινίτσα** (βουλγαρ.: Звиница), ο **Ζβηνίτζης** των Ελληνικών πηγών, που έζησε τον 9ο αι., ήταν ένας Βούλγαρος ευγενής από τον Οίκο του Κρούμου.

## Βιογραφία
Ήταν ο δευτερότοκος γιος του Ομουρτάγ, χάνου των Βουλγάρων, γιου του Κρούμου. Η μητέρα του μας είναι άγνωστη. Αδέλφια του ήταν ο Ενραβότα και ο Μαλαμίρ.

Ο Ζβινίτσα απεβίωσε πριν από τον πατέρα του. Με το τέλος και του Ομουρτάγ, ο Ενραβότα θα γινόταν χάνος ως πρωτότοκος, αλλά ενδιαφερόταν για τον Χριστιανισμό και γι' αυτό εθεωρείτο επικίνδυνος. Έτσι το 831 χάνος έγινε ο Μαλαμίρ, που διέταξε την εκτέλεση του Ενραβότα. Το 836 τον Μαλαμίρ διαδέχθηκε ο γιος του Πρέσιαν Α΄. πατέρας του Βόρι Α΄.

## Οικογένεια
Νυμφεύτηκε μία αγνώστου ονόματος και είχε τέκνο:
* Πρέσιαν Α΄ άκμασε 836-852, χάνος των Βουλγάρων. Γιος του ήταν ο:
** Βόρις Α΄ απεβ. 907, βασιλιάς της Βουλγαρίας.

## Παραπομπές


## Πηγές
* 

Κατηγορία:Δυναστεία του Κρούμου
Β΄ κατηγορία ποδοσφαίρου ανδρών Κύπρου 2020-21

Η **Β΄ κατηγορία ποδοσφαίρου ανδρών Κύπρου 2020-21** ήταν η 66η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η ΠΑΕΕΚ για 1η φορά στην ιστορία της.

## Σύστημα διεξαγωγής
Στο πρωτάθλημα της Β΄ κατηγορία την περίοδο 2020-21 συμμετείχαν 18 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Α΄ κατηγορία 2021-22 και οι έξι τελευταίες υποβιβάστηκαν στην Γ΄ κατηγορία 2021-22.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα 0 βαθμοί.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 2019-20|περίοδο 2019-20]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 2020-21:
* Ερμής Αραδίππου
* Καρμιώτισσα Πάνω Πολεμιδιών

;Ομάδες που συμμετείχαν στο πρωτάθλημα
Ομάδες που προήχθησαν από την Γ΄ κατηγορία 2019-20:
* Αχυρώνας Λιοπετρίου
* ΠΑΕΕΚ Κερύνειας
* Κούρης Ερήμης
* Ένωση Νέων ΘΟΪ Λακατάμιας

## Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.


Σημειώσεις:
2Από τον Άρη αφαιρέθηκαν 3 βαθμοί κατόπιν απόφασης της Δικαστικής Επιτροπής ημερομηνίας 19 Νοεμβρίου 2020.
3Από τον Ονήσιλο αφαιρέθηκαν 3 βαθμοί κατόπιν απόφασης της Δικαστικής Επιτροπής ημερομηνίας 24 Μαρτίου 2021.
4Από την Ομόνοια Ψευδά αφαιρέθηκαν 6 βαθμοί κατόπιν απόφασης της Δικαστικής Επιτροπής ημερομηνίας 26 Απριλίου 2021.
5Από τον ΘΟΪ Λακατάμιας αφαιρέθηκαν 3 βαθμοί κατόπιν απόφασης της Δικαστικής Επιτροπής ημερομηνίας 24 Δεκεμβρίου 2020.
6Από την Ένωση Νέων Ύψωνα - Διγενής Ύψωνα αφαιρέθηκαν 3 βαθμοί κατόπιν απόφασης της Δικαστικής Επιτροπής ημερομηνίας 24 Δεκεμβρίου 2020.



Ισοβαθμία:
αΠΑΕΕΚ-Άρης 0-0, Άρης-ΠΑΕΕΚ 0-1

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές


## Πηγές
*

## Εξωτερικοί σύνδεσμοι
*

## Δείτε επίσης
* Β΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 2020-21
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Β΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2020–2021
Άγιος Ηλίας Ήλιδας Ηλείας

*Για συνώνυμους οικισμούς στην Ηλεία: [[Άγιος Ηλίας Ηλείας]]*

Ο **Άγιος Ηλίας** είναι πεδινό χωριό της Ηλείας στην Περιφερειακή Ενότητα Ηλείας**** σε υψόμετρο 96 μέτρων.

## Γεωγραφικά - ιστορικά στοιχεία
Ο Άγιος Ηλίας βρίσκεται δυτικά και δίπλα στην τεχνητή λίμνη του Πηνειού, σε απόσταση 26 χιλιομέτρων βορειοανατολικά της Αμαλιάδας (μέσω Χαβαρίου). Βόρεια είναι το Κέντρο, βορειοδυτικά ο Κολοκυθάς και νότια ο Καλαθάς. Το χωριό είναι κτισμένο σε λοφώδες έδαφος και έχει υγρό κλίμα. Οι κάτοικοί του ασχολούνται κυρίως με τη γεωργία αν και με την κατασκευή του φράγματος Πηνειού οι περισσότερες καλλιεργήσιμες εκτάσεις τους πλημμύρισαν. Δυτικά του χωριού είναι η Ιερά μονή Μεταμόρφωσης του Σωτήρος γνωστή με το όνομα Σωτηρούλα. Είναι κτισμένη σε πλάτωμα με υψόμετρο περίπου 250 μέτρων και υπήρξε μετόχι της Μονής Ιβήρων του Αγίου Όρους.

## Ονομασία - διοικητικά στοιχεία
Το χωριό οφείλει το όνομά του από τον Ιερό Ναό του Αγίου Ηλία που βρίσκεται στη νότια είσοδό του. Αναφέρεται επίσημα, μετά την απελευθέρωση, το 1835 με την παλιά του ονομασία *Αηλιάδες* να ορίζεται έδρα του τότε δήμου Πηνειΐων, ενώ το 1920 το όνομά του διορθώθηκε σε Άγιος Ηλίας, ενώ το 1924 με το ΦΕΚ 251Α - 07/10/1924 ορίστηκε έδρα της κοινότητας Αγίου Ηλία Πηνηίων. Σύμφωνα με το Σχέδιο Καλλικράτης αποτελεί την τοπική κοινότητα Αγίου Ηλία Πηνηίων που υπάγεται στη δημοτική ενότητα Αμαλιάδος του Δήμου Αμαλιάδος και σύμφωνα με την απογραφή 2011 έχει πληθυσμό 302 κατοίκους. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 3,127 χμ² (2011).
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Κατάλογος εξοπλισμού του Ελληνικού Στρατού

Ο βαρύς εξοπλισμός και οπλισμός του Ελληνικού Στρατού είναι κυρίως ξένης κατασκευής, κατά κύριο λόγο από αμερικανικές, βρετανικές, γαλλικές, γερμανικές, ρωσικές εταιρείες αλλά και από εταιρείες άλλων χωρών. Το ΤΟΜΑ  Κένταυρος και το ΤΟΜΠ Λεωνίδας παράχθηκαν από την ΕΛΒΟ στην Ελλάδα.

Ο εξοπλισμός ποικίλει από σύγχρονα οπλικά συστήματα σε παλαιά ψυχροπολεμικά συστήματα. Σταδιακά τα τελευταία αποσύρονται επειδή δεν υπάρχουν οι πόροι για την αναβάθμισή τους. Ο εξοπλισμός σοβιετικής/ρωσικής παραγωγής αγοράστηκε ή παρελήφθη μετά την κατάρρευση του Συμφώνου της Βαρσοβίας, ενώ στην χώρα έχει παραδοθεί ή αγοραστεί μεταχειρισμένος εξοπλισμός από τους στρατούς των ΗΠΑ και της Γερμανίας. 

Οι πρόσφατες περικοπές στις δαπάνες για την άμυνα έχουν μεγάλη επίπτωση στα έξοδα λειτουργίας (μεταφορές, τεχνική υποστήριξη, προμήθειες, συντήρηση και λειτουργική εκπαίδευση). Καθώς μέχρι και το 80% του προϋπολογισμού του στρατού δαπανάται για τους μισθούς και τα λειτουργικά έξοδα του στρατού, ο Ελληνικός Στρατός αντιμετωπίζει την πρόκληση της αναδιοργάνωσης της δομής του. Αυτό μπορεί να οδηγήσει στο κλείσιμο μερικών από τα 500 στρατόπεδα που λειτουργούν στη χώρα, μεταμορφώνοντας τον Ελληνικό Στρατό σε ένα μικρότερο αλλά σε μεγάλο βαθμό επαγγελματικό στρατό. 

Υπό το σχέδιο για τη δομή της στρατιωτικής δομής το 2005-2020 θα γίνουν μεγάλες αλλαγές στο στρατό. Θα υπάρχουν δύο κατηγορίες μονάδων: οι ενεργές και οι κινητοποιημένες (εφεδρείες). Στις κινητοποιημένες μονάδες δεν θα δωθούν σημαντικά όπλα.

## Φορητά όπλα και όπλα υποστήριξης πεζικού

### Συστήματα υποστήριξης πεζικού

## Οχήματα εδάφους και βαρύς οπλισμός

### Άρματα μάχης

### Τεθωρακισμένα οχήματα μάχης/μεταφοράς και μη τεθωρακισμένα οχήματα

### Εξοπλισμός πυροβολικού

### Συστήματα αεράμυνας

## Αεροσκάφη

## Δείτε επίσης

*Κατάλογος των υφιστάμενων πλοίων του Πολεμικού Ναυτικού
*Κατάλογος των αεροσκαφών της Πολεμικής Αεροπορίας
*Κατάλογος ιστορικών αεροσκαφών Ελληνικής Πολεμικής Αεροπορίας
*Κατάλογος πρώην εξοπλισμού των Ελληνικών ένοπλων δυνάμεων

## Παραπομπές

Κατηγορία:Στρατιωτικός εξοπλισμός
Κατηγορία:Ελληνικός Στρατός
Τσακ Ντέιλι

Ο **Τσακ Τζερόμ Ντέιλι** (αγγλικά: *Charles Jerome Daly*, 20 Ιουλίου 1930, Κέιν, Πενσιλβανία, ΗΠΑ – 9 Μαΐου 2009, Τζούπιτερ, Φλόριντα) ήταν Αμερικανός επαγγελματίας προπονητής καλαθοσφαίρισης, αναγνωρισμένος ως μία από τις μεγαλύτερες μορφές του αθλήματος. Ο Ντέιλι οδήγησε τους Ντιτρόιτ Πίστονς σε δύο συνεχόμενους τίτλους NBA, το 1989 και το 1990, ενώ ήταν ο εκλέκτορας της αντιπροσωπευτικής ομάδας των Ηνωμένων Πολιτειών (The Dream Team), η οποία κατέκτησε αήττητη το χρυσό μετάλλιο στους Ολυμπιακούς Αγώνες του 1992 στη Βαρκελώνη. Ο Ντέιλι εισήλθε δις στο *[[Naismith Memorial Basketball Hall of Fame]]* του αθλήματος, την πρώτη το 1994 όταν βραβεύτηκε για την καριέρα του ως προπονητής και τη δεύτερη το 2010, όταν τιμήθηκε ως ο προπονητής της *Dream Team.* Στη μνήμη του, έχουν καθιερωθεί τα βραβεία ''Chuck Daly Achievement.

## Παραπομπές


Κατηγορία:Αμερικανοί προπονητές καλαθοσφαίρισης
Κατηγορία:Προπονητές καλαθοσφαίρισης Κλίβελαντ Καβαλίερς
Κατηγορία:Προπονητές καλαθοσφαίρισης Ντιτρόιτ Πίστονς
Κατηγορία:Προπονητές καλαθοσφαίρισης Νιου Τζέρσεϊ Νετς
Κατηγορία:Προπονητές καλαθοσφαίρισης Ορλάντο Μάτζικ
Κατηγορία:Προπονητές καλαθοσφαίρισης Εθνικής Ηνωμένων Πολιτειών Αμερικής
Κατηγορία:Εισαχθέντες στο Hall of Fame της FIBA
Κατηγορία:Εισαχθέντες στο Naismith Memorial Basketball Hall of Fame
Άγιος Ιωάννης Αμαλιάδος Ηλείας

Ο **Άγιος Ιωάννης** Ελίσσης ή **Άγιος Ιωάννης** είναι πεδινό χωριό της Ηλείας στην Περιφερειακή Ενότητα Ηλείας με υψόμετρο 60 μέτρα, το οποίο βρίσκεται ανάμεσα από την Αμαλιάδα (Β.) σε απόσταση 4 χλμ. από το κέντρο της πόλης και το Χάβαρι (ΝΔ.). Βόρεια και ανατολικά του χωριού έχει σχεδιαστεί να περνάει η επέκταση του τμήματος Πάτρα - Πύργος - Τσακώνα του αυτοκινητόδρομου Α5 ή Ιόνιας Οδού. Αναφέρεται επίσημα το 1919 ως *Άγιος Ιωάννης Ελίσσης* στο ΦΕΚ 130Α - 12/06/1919 να ορίζεται έδρα της τότε ομώνυμης κοινότητας. Σύμφωνα με το Σχέδιο Καλλικράτης ανήκει στη δημοτική κοινότητα Αμαλιάδος που υπάγεται στη δημοτική ενότητα Αμαλιάδος του Δήμου Αμαλιάδος και σύμφωνα με την απογραφή 2011 έχει πληθυσμό 431 κατοίκους.
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Πύργος Μπρόντγκεϊτ

Ο **Πύργος Μπρόντγκεϊτ** (αγγλικά: *Broadgate Tower*) είναι ουρανοξύστης στο μείζον επιχειρηματικό και χρηματοοικονομικό κέντρο του Λονδίνου, το λεγόμενο Σίτι. Κατασκευάστηκε μεταξύ του 2005 και του 2008 και κόστισε 240 περίπου εκατομμύρια στερλίνες. Ο Πύργος έχει ύψος 165 μέτρα, 33 ορόφους και εμβαδόν δαπέδου 37.000.3 m2

Αρχικός ιδιοκτήτης του χώρου όπου χτίστηκε το οικοδόμημα ήταν ο δημόσιος φορέας British Land. Τον Φεβρουάριο του 2005, η Broadgate Plaza Ltd, θυγατρική της British Land, υπέβαλε αίτημα στο Σίτι του Λονδίνου για την κατασκευή δύο κτιρίων 33 και 13 ορόφων αντίστοιχα. Ο Πύργος Μπρόντγκεϊτ σχεδιάστηκε από τη διεθνή αρχιτεκτονική, πολεοδομική και μηχανική εταιρεία Skidmore, Owings & Merrill και κατασκευάστηκε από την εταιρεία διαχείρισης και κατασκευής δημοσίων έργων Bovis Lend Lease. Η κατασκευή έγινε παράλληλα με το γειτονικό κτίριο 201 Bishopsgate, ενώ τα δύο κτίρια χωρίστηκαν από μια σκεπαστή πεζοδρομημένη περιοχή.

Ο Πύργος Μπρόντγκεϊτ χρησιμοποιήθηκε το 2012 στην ταινία *[[Skyfall]]*, της σειράς ταινιών «Τζέιμς Μποντ», όπου παρίστανε έναν ουρανοξύστη της Σαγκάης.

## Συλλογή εικόνων

File:Broadgate Tower under construction 1-5-07 retouched.jpg|Ο υπό κατασκευή Πύργος Μπρόντγκεϊτ το 2007
File:Broadgate tower dec2007.jpg|Ο υπό κατασκευή Πύργος Μπρόντγκεϊτ το 2007
File:Broadgate aerial 2.jpg|Αεροφωτογραφία του υπό κατασκευή Πύργου 


## Παραπομπές

## Εξωτερικοί σύνδεσμοι
* Επίσημος ιστότοπος
* 201 Bishopsgate and the Broadgate Tower on SOM.com
* http://www.201bishopsgateandthebroadgatetower.com  - Διαφημιστικός ιστότοπος
* Webcam

Κατηγορία:Ουρανοξύστες στο Ηνωμένο Βασίλειο
Άγιος Γεώργιος Αρχαίας Ολυμπίας Ηλείας

*Για συνώνυμους οικισμούς στην Ελλάδα δείτε το λήμμα: [[Άγιος Γεώργιος (ελληνικά τοπωνύμια)]]*
*Για οικισμούς με την ονομασία Άγιος Γεώργιος στην Ηλεία, δείτε: [[Άγιος Γεώργιος Ηλείας]]*

Ο **Άγιος Γεώργιος** Πλατάνου ή Αρχαίας Ολυμπίας είναι μικρός πεδινός οικισμός της Ηλείας στην Περιφερειακή Ενότητα Ηλείας σε υψόμετρο 74 μέτρα, ο οποίος βρίσκεται βόρεια της Αρχαίας Ολυμπίας (έδρα δήμου) σε απόσταση μόλις 2 χλμ. από αυτήν. Βορειοδυτικά και σε απόσταση λιγότερο από 1 χλμ. είναι ο Πλάτανος και βόρεια περνάει η ΕΟ Τρίπολης - Ολυμπίας. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Πλατάνου. Σύμφωνα με το Σχέδιο Καλλικράτης μαζί με τον Πλάτανο αποτελούν την τοπική κοινότητα Πλατάνου που υπάγεται στη δημοτική ενότητα Λασιώνος του Δήμου Αρχαίας Ολυμπίας και σύμφωνα με την απογραφή 2011 έχει πληθυσμό 14 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Γέφυρα του Αλβέρτου (Λονδίνο)

Η **Γέφυρα του Αλβέρτου** (αγγλικά: *Albert Bridge*) είναι οδική γέφυρα πάνω από τον ποταμό Τάμεση στο Δυτικό Λονδίνο. Συνδέει το προάστιο Τσέλσι στη βόρεια όχθη με εκείνο του Μπάτερσι στη νότια όχθη. Σχεδιάστηκε και κατασκευάστηκε από τον Ρόουλαντ Μέισον Όρντις το 1873 ως μια τροποποιημένη καλωδιωτή γέφυρα, όμως αργότερα κρίθηκε επισφαλής οπότε μεταξύ του 1884 και του 1887 ο Τζόσεφ Μπαζαλγέτ ενσωμάτωσε ορισμένα στοιχεία κρεμαστής γέφυρας. Το 1973 το Συμβούλιο του Μείζονος Λονδίνου αποφάσισε την προσθήκη δύο αποβαθρών, οι οποίες μετέτρεψαν την κεντρική καμάρα σε μια γέφυρα απλής δοκού. Ως αποτέλεσμα, σήμερα η γέφυρα αποτελεί χαρακτηριστικά τριών διαφορετικών τύπων γέφυρας. Αποτελεί ένα διατηρητέο κτίριο της Αγγλικής Πολιτιστικής Κληρονομιάς Τύπου Β΄.

Η χρήση της ως γέφυρα διοδίων ήταν ανεπιτυχής. Έξι χρόνια μετά το άνοιγμά της, έγινε δημόσια και τα διόδια άρθηκαν. Οι σταθμοί των διοδίων, ωστόσο, παρέμειναν στη θέση τους και είναι οι μόνοι που μαρτυρούν ένα παράδειγμα γέφυρας διοδίων στο Λονδίνο. Η γέφυρα έχει το ψευδώνυμο *«Η Τρεμάμενη Κυρία»* λόγω της τάσης της να δονείται όταν την διασχίζει μεγάλος αριθμός ανθρώπων. Οι πινακίδες στις εισόδους της, μάλιστα, προειδοποιούν τα στρατεύματα από τους κοντινούς στρατώνες του Τσέλσι να δώσουν προσοχή στο βήμα τους ενώ διασχίζουν τη γέφυρα.

Στις 15 Φεβρουαρίου 2010 η γέφυρα έκλεισε για τα μηχανοκίνητα οχήματα, προκειμένου να ανακαινιστεί και να ενισχυθεί. Αρχικά αναμενόταν να παραμείνει κλειστή για περίπου 18 μήνες, αλλά η κατάσταση της γέφυρας κρίθηκε χειρότερη από ότι αναμενόταν, γι΄ αυτό και παρέμεινε ανενεργή για 22 μήνες. Όλη η ξυλεία επί του δαπέδου καθώς και το μονοπάτι που είχε σαπίσει αντικαταστάθηκαν και ενισχύθηκαν με πρόσθετη ξυλεία. Οι επιφάνειες του οδοστρώματος και του πεζοδρομίου, καθώς και οι σταθμοί των πρώην διοδίων, ανακαινίστηκαν πλήρως. Προστέθηκαν ακόμη νέες μεταλλικές κατασκευές για την ενίσχυση της γέφυρας. Όλες οι λάμπες άλλαξαν και στη θέση τους τοποθετήθηκαν λάμπες πιο ενεργειακά αποδοτικές. Το σύνολο του έργου κόστισε 7,2 εκατομμύρια λίρες, εκ των οποίων το 25% του κόστους παρείχε το Βασιλικό Προάστιο του Κένσινγκτον και Τσέλσι και το υπόλοιπο 75% ο φορέας Συγκοινωνίες για το Λονδίνο. Η γέφυρα άνοιξε επίσημα για πλήρη χρήση της στις 2 Δεκεμβρίου 2011.

## Φωτοθήκη


Albert Bridge, London - Oct 2012.jpg
7.7.16 London Sunrise 01 (27805091012).jpg
Albert Bridge (16778264706).jpg
Albert Bridge, Thames 06.JPG
London - Albert Bridge - Miscellenaeous 4887142945.jpg
Tony Hulse 2017 (Unsplash).jpg
Weekend Walk- Richmond to BFI, BFI to Royal Albert Hall - Albert Bridge (20807222332).jpg



## Παραπομπές

## Πηγές

* 
* 
* 
* 
* 
* 
* 
* 

Κατηγορία:Γέφυρες στο Ηνωμένο Βασίλειο
Κατηγορία:Κτίρια και κατασκευές στο Λονδίνο
Άγαλμα του Γεωργίου Γ΄

Το **Άγαλμα του Γεωργίου Γ΄** στην Οικία Σόμερσετ, που επίσημα ονομάζεται **Γεώργιος Γ΄ και ο Ποταμός Τάμεσης**, είναι ένα υπαίθριο χάλκινο γλυπτό μνημείο, που απεικονίζει τον Βασιλιά Γεώργιο Γ΄ του Ηνωμένου Βασιλείου και τον θεό Ποσειδώνα ή τον Πατέρα Τάμεση. Το μνημείο κατασκευάστηκε μεταξύ των ετών 1778-1789 από τον γλύπτη Τζον Μπέικον (1740-1799) και είναι ενταγμένο στην Α΄ Τάξη του Καταλόγου των Πολιτιστικών Μνημείων της Αγγλίας.

Ο Γεώργιος Γ΄ παρουσιάζεται, ντυμένος με ρωμαϊκή ενδυμασία, να στηρίζεται σε ένα πηδάλιο, πλαισιωμένος από την πλώρη μιας ρωμαϊκής λέμβου και από ένα λιοντάρι. Ο Ποσειδώνας (ή Πατέρας Τάμεσης) βρίσκεται από κάτω ξαπλωμένος, πάνω σε έναν ημικυκλικό πλίνθο, και με το ένα χέρι του κρατάει μια υδρία. Πίσω από τον Ποσειδώνα βρίσκεται το Κέρας της Αμαλθείας, σύμβολο της αφθονίας.

Όταν η Βασίλισσα Καρλόττα είδε για πρώτη φορά το άγαλμα του συζύγου της, ρώτησε τον γλύπτη: *«Γιατί φτιάξατε μια τόσο τρομερή φιγούρα;»* Ο Μπέικον έσκυψε και απάντησε: *«Η τέχνη δεν μπορεί πάντα να κατορθώνει ό,τι είναι ενίοτε εφικτό από τη Φύση - την ένωση ομορφιάς και της μεγαλειότητας»*.

## Εικόνες

File:Somerset House (9050819489).jpg
File:King's College London's Dickson Poon School of Law at Somerset House at night.jpg
File:George III and Father Thames.jpg
File:Statues, Somerset House.jpg
File:Somerset House 20130414 135.JPG
File:The courtyard of Somerset House, Strand, London - geograph.org.uk - 1601172.jpg


## Παραπομπές

Κατηγορία:Αγάλματα
Δυναστεία του Κρούμου

Η **Δυναστεία του Κρούμου**, βουλγαρ. Крумова династия, αναφέρεται στην οικογένεια των χάνων των Βουλγάρων και μετά βασιλέων της Βουλγαρίας, που ιδρύθηκε από τον Κρουμ (ηγεμόνευσε το διάστημα 803-814). Αρχικά οι χάνοι εξόντωναν τους χριστιανούς. Οι μετέπειτα βασιλείς διεκδίκησαν το αυτοκρατορικό αξίωμα ως μονάρχες της λεγόμενης Πρώτης Βουλγαρικής Αυτοκρατορίας το διάστημα 803-991. Κατά την περίοδο αυτή η Βουλγαρία υιοθέτησε τον Χριστιανισμό και έφθασε στη μέγιστη εδαφική έκτασή της· άνθησε μία χρυσή εποχή πολιτισμού και λογοτεχνίας. Υπό την προστασία των μοναρχών η Βουλγαρία έγινε ο τόπος γέννησης του Κυριλλικού αλφαβήτου· τα Παλαιά Βουλγαρικά έγιναν η κοινή γλώσσα (lingua franca) για ένα μεγάλο μέρος της Ανατολικής Ευρώπης και έγιναν γνωστά ως Παλαιά Εκκλησιαστικά Σλαβονικά. Ως αποτέλεσμα της νίκης των Βουλγάρων κατά τον Ρωμαιο-Βουλγαρικό πόλεμο των ετών 913-927, η Ρωμανία αναγνώρισε τον βασιλικό τίτλο των Βουλγάρων ηγεμόνων και τη Βουλγαρική Ορθόδοξη Εκκλησία ως ένα ανεξάρτητο Πατριαρχείο. 

thumb|right|200px|Ο γενάρχης του Οίκου Κρούμος σε μικρογραφία του 14ου αι.

Ο τελευταίος εκπρόσωπος της δυναστείας, ο Ρομάν (βασ. 977-991), φυλακίστηκε και έπειτα από έξι χρόνια απεβίωσε εγκάθειρκτος. Τον διαδέχθηκε ο Σαμουήλ (βασ. 997-1014) του Οίκου των Κομητοπούλων, που είχε κάνει τον Ρομάν κατ'όνομα επικεφαλής του κράτους το 977, με σκοπό να αποφύγει τη σύγκρουση.

## Ιστορία
Ο Κρούμος ήταν αρχικά φύλαρχος στην Παννονία. Το παρελθόν του και τα συμβάντα γύρω από τη διαδοχή του ως χάνου των Βουλγάρων δεν μας είναι γνωστά. Εκτιμάται ότι ήταν απόγονος του χάνου Κουμπράτ (π.632-665) και ότι η εξουσία του σημάδευσε την επιστροφή της φυλής του Ντούλο, της πρώτης δυναστείας των Βουλγάρων.

## Τα μέλη που έγιναν ηγεμόνες
κνιάζ(ος) = πρίγκιπας, τσάρ(ος) = αυτοκράτορας
* Κρούμος χάνος 803-814.
* Ομουρτάγ χάνος 814-831.
* Μαλαμίρ χάνος 831-836.
* Πρέσιαν Α΄ χάνος 836-852.
* Βόρις Α΄ χάνος, μετά κνιάζος 852-889.
* Βλαντιμίρ-Ρασάτε κνιάζος  889-893.
* Συμεών Α΄ κνιάζος, μετά τσάρος 893-927.
* Πέτρος Α΄ τσάρος 927-969.
* Βόρις Β΄ τσάρος 969-971.
* Ρομάν τσάρος 977-991.

## Γενεαλογία του Οίκου του Κρούμου

## Πηγές
* 


Κρουμου
Επίλεκτη κατηγορία ΣΤΟΚ 2020-21

Το Πρωτάθλημα της **Επίλεκτης κατηγορίας ΣΤΟΚ 2020-21** ήταν η 6η έκδοση της Επίλεκτης κατηγορίας ΣΤΟΚ. Το πρωτάθλημα διακόπηκε προσωρινά μετά την 7η αγωνιστική λόγω των μέτρων για την αντιμετώπιση της πανδημίας κορωνοϊού στην Κύπρο. Ωστόσο, η διακοπή κράτησε πολλούς μήνες και έτσι τον Απρίλιο του 2021 αποφασίστηκε η οριστική διακοπή του. Δεν προβιβάστηκε ούτε υποβιβάστηκε καμία ομάδα.

## Σύστημα διεξαγωγής
Στο πρωτάθλημα της Επίλεκτης κατηγορία ΣΤΟΚ 2020-21 συμμετείχαν 16 ομάδες. Οι ομάδες θα αναμετριούνταν αναμεταξύ τους από δύο φορές, μία εντός και μία εκτός έδρας. Πρωταθλήτρια θα ανακηρυσσόταν η ομάδα που θα συγκέντρωνε τους περισσότερους βαθμούς. Οι πρώτες δύο ομάδες θα προβιβαζόντουσαν στην Γ΄ κατηγορία 2021–22 και οι τελευταίες έξι θα υποβιβαζόντουσαν. Οι διαβαθμιζόμενες ομάδες θα συνέχιζαν στο πρωτάθλημα της τοπικής ομοσπονδίας στην οποία ήταν μέλη πριν την είσοδο τους στην Επίλεκτη Κατηγορία ΣΤΟΚ και/ή στην ΚΟΠ.

## Αλλαγές σε σχέση με την [[Επίλεκτη κατηγορία ΣΤΟΚ 2019-20|περίοδο 2019-20]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Γ΄ κατηγορία ποδοσφαίρου ανδρών Κύπρου 2020-21
* Α.Λ.Σ. Ομόνοια 29ης Μαΐου (μετονομασία του Α.Λ.Σ. Ομόνοια 1948)
* ΑΠΕΠ Πιτσιλιάς
* Πέγεια 2014
* Ολυμπιάς Λυμπιών

;Ομάδες που συμμετείχαν στο πρωτάθλημα
Ομάδες που προήχθησαν από τα τοπικά πρωταθλήματα μετά από κλήρωση
* Όλυμπος Ξυλοφάγου
* Κέδρος Αγίας Μαρίνας Σκυλλούρας
* Πρόοδος Καϊμακλίου
* ΘΟΪ/ΑΕΚ Λειβαδιών

## Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η βαθμολογία του πρωταθλήματος την ημέρα της διακοπής:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος που διεξήχθησαν μέχρι την ημέρα της διακοπής:

## Διακοπή πρωταθλήματος
Τον Νοέμβριο του 2020, μετά την ολοκλήρωση της 7ης αγωνιστικής, το Υπουργείο Υγείας της Κύπρου εξέδωσε διάταγμα το οποίο απαγόρευε, μεταξύ άλλων, τη διεξαγωγή αγώνων στις επαρχίες Λεμεσού και Πάφου, ως ένα από τα μέτρα για αναχαίτιση της διασποράς του κορωνοϊού στη χώρα. Η ΣΤΟΚ αποφάσισε την αναστολή όλων των αγώνων της Επίλεκτης κατηγορίας έως τις 30 Νοεμβρίου 2021. Οι ομάδες δεν δικαιούνταν ούτε να προπονούνται. Η απαγόρευση συνέχισε για αρκετούς μήνες. Στις 6 Απριλίου 2021 η ΣΤΟΚ και η ΚΟΠ αποφάσισαν την οριστική διακοπή του πρωταθλήματος. Δεν προβιβάστηκε ούτε υποβιβάστηκε καμία ομάδα.

## Παραπομπές


## Πηγές
*

## Δείτε επίσης
* Επίλεκτη κατηγορία ΣΤΟΚ
* Κύπελλο Γ΄ κατηγορίας και Επίλεκτης κατηγορίας ΣΤΟΚ 2020-21
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Επίλεκτη κατηγορία ΣΤΟΚ
Κατηγορία:Εγχώρια ποδοσφαιρικά πρωταθλήματα 2020–2021
Ανδριάντας του Ριχάρδου του Λεοντόκαρδου

Ο **Ανδριάντας του Ριχάρδου του Λεοντόκαρδου**' (γαλλικά: *Richard Ier Cœur-de-Lion*) είναι ένα μνημείο πολιτιστικής κληρονομιάς της Αγγλίας (Β΄ Τάξης), προς τιμήν του Άγγλου μονάρχη του 12ου αιώνα Ριχάρδου Α΄ του Λεοντόκαρδου (βασίλευσε το διάστημα 1189–1199). Είναι τοποθετημένος επάνω σε ένα βάθρο από γρανίτη, έξω από τα Ανάκτορα του Ουεστμίνστερ στο Λονδίνο. Κατασκευάστηκε από τον Ιταλό γλύπτη Κάρλο Μαροτσέτι (1805-1867), αρχικά σε πηλό (1851) και μετέπειτα σε μπρούντζο (1856-1867). Για πολλά χρόνια υπήρξε διαφωνία ως προς την οριστική θέση εγκατάστασής του, η οριστικοποιήθηκε τον Οκτώβριο του 1860.

Η ποιότητα κατασκευής του αγάλματος φάνηκε προβληματική, κατά τον πρώτο μισό αιώνα της ιστορίας του. Κατά την Μεγάλη Έκθεση του Λονδίνου, το 1851, η ουρά του αλόγου αποκολλήθηκε και, σαράντα χρόνια αργότερα, διαπιστώθηκε ότι ήταν γεμάτη με τρύπες και δεν είχε συνδεθεί σωστά με το υπόλοιπο μέρος του έργου. Στον Β΄ Παγκόσμιο Πόλεμο, μια γερμανική βόμβα προσγειώθηκε λίγα μέτρα μακριά και προκάλεσε σοβαρές καταστροφές στον ανδριάντα. Εργασίες αποκατάστασης διεξήχθησαν τα επόμενα χρόνια, ωστόσο σημάδια από τη βόμβα είναι ορατό στο μνημείο έως σήμερα.

Το 2009, οι κοινοβουλευτικές αρχές ανέλαβαν ένα σχέδιο για τη συντήρηση και την αποκατάσταση του αγάλματος. Βάση του σχεδίου που εκτελέστηκε, απομακρύνθηκαν οι συσσωρευμένες ακαθαρσίες και μια παλιά επίστρωση μαύρου κεριού. Με ειδική μέριμνα η μπρούντζινη επιφάνεια επανήλθε στο αρχικό της χρώμα και καλύφθηκε με ένα διαυγές κερί για προστασία από τη ρύπανση και την όξινη βροχή. Τα ανάγλυφα του βάθρου καθαρίστηκαν και αποκαταστάθηκαν, όπως και το ίδιο το βάθρο.

## Φωτοθήκη


File:Statue of Richard I, Westminster - close-up.jpg
File:Bronze.sculpture.richard1.arp.750pix.jpg
File:Sala Westminster, Palacio de Westminster, Londres, Inglaterra, 2014-08-07, DD 015.JPG
File:Richard Coeur de Lion, London (12298026556).jpg
File:Statue of Richard I, Westminster - west panel.jpg
File:Statue of Richard I, Westminster 02.JPG
File:Statue of Richard I - Illustrated London News 28 June 1851.jpg
File:Ruiterstandbeeld van Richard I Leeuwenhart door Carlo Marochetti bij de Great Exhibition of the Works of Industry of All Nations van 1851 in Londen Richard Coeur de Lion. (Plaster) Marochetti (titel op object), RP-F-F25215-F.jpg



## Παραπομπές


Κατηγορία:Γλυπτική στο Ηνωμένο Βασίλειο
Σεληνιακό όχημα

Οι αποστολές 15 έως 17 του προγράμματος Απόλλων, έφεραν μαζί τους το σεληνιακό όχημα LRV. Πρόκειται για ένα ηλεκτρικό όχημα που λειτουργούσε με μπαταρίες και επέτρεψε την εξερεύνηση σημαντικά μεγαλύτερων εκτασεων σε σχέση  με τις προηγούμενες μη-εποχούμενες αποστολές.

## Εξοπλισμός
Το όχημα διέθετε τηλεοπτική κάμερα, καθώς και δορυφορική κεραία που επέτρεπε την αποστολή εικόνων στη Γη. Τα λάστιχά του ήταν κατασκευασμένο από ψευδάργυρο και χαλύβδινα σύρματα για να αποφύγουν την φθορά από τη σκληρή επιφάνεια της Σελήνης. 

## Αποθήκευση
Το σεληνιακό όχημα διπλωνόταν στα δύο κατά την αποθήκευσή του κάτω από τη σεληνάκατο, έτσι ώστε να μην καταλαμβάνει πολύ χώρο.

## Ταχύτητα
Το σεληνιακό όχημα λειτουργούσε με μία μπαταρία. Η μέγιστη ταχύτητά του ήταν λίγο κάτω από τα είκοσι χιλιόμετρα την ώρα.

## Φορτίο
Το σεληνιακό όχημα έστριβε με την χρήση ενός μικρού μοχλού σχήματος Τ αντί για τιμόνι. Μετέφερε εργαλειοθήκες και σακούλες περισυλλογής για τα σεληνιακά δείγματα.

Κατηγορία:Διαστημική τεχνολογία
Κατηγορία:Οχήματα
Μιχαήλ της Βουλγαρίας

Ο **Μιχαήλ**, Εκκλησιαστικά Σλαβονικά: Михаилъ, Βουλγαρικά: Михаил (γενν. πριν το 900) από τον Οίκο του Κρούμου ήταν πρίγκιπας διάδοχος της Βουλγαρίας. Αν και έγινε μοναχός, διεκδίκησε τον θρόνο της Βουλγαρίας.

## Βιογραφία
Ήταν ο πρωτότοκος γιος του Συμεών Α΄ της Βουλγαρίας και της πρώτης συζύγου του.

Ο πατέρας του ωστόσο προτίμησε να ορίσει διάδοχο τον νεότερο γιο του Πέτρο Α΄ για τον θρόνο, πιθανόν διότι ο Πέτρος γεννήθηκε από τη δεύτερη (και τελευταία) σύζυγό του και ο Μιχαήλ επρόκειτο να αναλάβει μοναστικούς όρκους και να γίνει μοναχός. Όμως ένοιθε παραμελημένος και ήθελε να αναλάβει τον θρόνο με τη βία.

Όταν ο Πέτρος Α΄ στέφθηκε τσάρος το 927, ο πρίγκιπας κατόρθωσε να δραπετεύσει από το μοναστήρι και να καταλάβει ένα φρούριο στην περιοχή της Μακεδονίας, όπου δήλωσε ανοικτά τους σκοπούς του. Αρχικά ο Μιχαήλ είχε κάποια επιτυχία, καθώς πολλοί Βούλγαροι ακολούθησαν την εξέγερση και τον ενίσχυσαν, όμως το αδόκητο τέλος του χάλασε τα σχέδια των υποστηρικτών του και τους έκανε να διαφύγουν από τη Βουλγαρία.

## Παραπομπές


## Πηγές
*  Павлов, Пламен. "Братята на цар Петър и техните заговори". Бунтари и авантюристи в средновековна България (in Bulgarian). Абагар. ISBN 954-427-423-5.

Κατηγορία:Τσάροι της Βουλγαρίας
Κατηγορία:Δυναστεία του Κρούμου
Κολοκυθάς Ηλείας

Ο **Κολοκυθάς** είναι ημιορεινό χωριό της Ηλείας στην Περιφερειακή Ενότητα Ηλείας σε υψόμετρο 114 μέτρα, το οποίο βρίσκεται δυτικά της τεχνητής λίμνης Πηνειού, νότια του Πηνειού και σε απόσταση 20 χλμ. ΒΑ. από την Αμαλιάδα. Γειτονεύει βορειοδυτικά με τον Άγιο Δημήτριο, βορειοανατολικά με το Κέντρο και νοτιοανατολικά με τον Άγιο Ηλία. Η παλιά του ονομασία είναι *Κολοκυθιά* και έτσι αναφέρεται, μετά την απελευθέρωση, το 1835 να προσαρτάται στον τότε δήμο Πηνειΐων. Σύμφωνα με το Σχέδιο Καλλικράτης μαζί με τον Άγιο Δημήτριο αποτελούν την τοπική κοινότητα Αγίου Δημητρίου που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 121 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας